স্কার্লেট জোহ্যানসন

স্কার্লেট ইনগ্রিড জোহ্যানসন (ইংরেজি: Scarlett Johansson /dʒoʊˈhænsən/; জন্ম: ২২ নভেম্বর, ১৯৮৪) একজন মার্কিন চলচ্চিত্র অভিনেত্রী ও গায়িকা। তিনি ২০১৪ থেকে ২০১৬ সালে বিশ্বের সর্বোচ্চ বেতনভোগী অভিনেত্রী ছিলেন, ফোর্বস সাময়িকীর সেরা ১০০ বিনোদনদাতার তালিকায় কয়েকবার অন্তর্ভুক্ত হন এবং তার নামে হলিউড ওয়াক অব ফেমে একটি তারকা রয়েছে। নিউ ইয়র্ক সিটির ম্যানহাটনে জন্ম ও বেড়ে ওঠা জোহ্যানসন শৈশব থেকে অভিনেত্রী হওয়ার আকাঙ্ক্ষা লালন করেন এবং অফ-ব্রডওয়ের একটি মঞ্চনাটকে শিশু অভিনেত্রী হিসেবে অভিনয় করেন। তার চলচ্চিত্র অভিষেক হয় ফ্যান্টাসিধর্মী হাস্যরসাত্মক নর্থ (১৯৯৪) চলচ্চিত্র দিয়ে। ১৯৯৬ সালে তিনি ম্যানি অ্যান্ড লো (১৯৯৬) চলচ্চিত্রে অভিনয়ের জন্য একটি ইন্ডিপেন্ডেন্ট স্পিরিট পুরস্কারের মনোনয়ন লাভ করেন। জোহ্যানসন দ্য হর্স হুইস্পারার (১৯৯৮) চলচ্চিত্রে অভিনয়ের মধ্য দিয়ে প্রসিদ্ধি লাভ করেন এবং তার প্রথম সফল চলচ্চিত্র ভূমিকা ছিল ঘোস্ট ওয়ার্ল্ড (২০০১) চলচ্চিত্রের রেবেকা চরিত্র।

২০০৩ সালে তিনি প্রাপ্তবয়স্ক অভিনেত্রীর ভূমিকায় অবতীর্ণ হন। এ বছর লস্ট ইন ট্রান্সলেশন ও গার্ল উইথ আ পার্ল ইয়ারিং ছবি দুটিতে বহুল-আলোচিত ও সমালোচক কর্তৃক সমাদৃত চরিত্রে অভিনয়ের জন্য তিনি দুটি গোল্ডেন গ্লোব পুরস্কারের মনোনয়ন পান। এছাড়া আ লাভ সং ফর ববি লং (২০০৪) চলচ্চিত্রে কিশোরী চরিত্রে এবং মনস্তাত্ত্বিক থ্রিলারধর্মী ম্যাচ পয়েন্ট (২০০৫) চলচ্চিত্রে যৌন আবেদনময়ী একটি চরিত্রে অভিনয়ের জন্য তিনি আরও দুটি গোল্ডেন গ্লোব পুরস্কারের মনোনয়ন লাভ করেন। এই সময়ের তার আর কয়েকটি চলচ্চিত্র হন দ্য প্রেস্টিজ (২০০৬), হাস্যরসাত্মক নাট্যধর্মী ভিকি ক্রিস্টিনা বার্সেলোনা (২০০৮)। পাশাপাশি তিনি অ্যানিহোয়ার আই লে মাই হেড (২০০৮) ও ব্রেক আপ (২০০৯) শীর্ষক দুটি গানের অ্যালবাম প্রকাশ করেন। দুটি অ্যালবামই বিলবোর্ড ২০০ তালিকায় অন্তর্ভুক্ত হয়। তিনি মার্ভেল সিনেমাটিক ইউনিভার্স এ নাতাশা রোমানফ / ব্ল্যাক উইডো চরিত্রের অভিনয় করছেন ।

প্রারম্ভিক জীবন
স্কার্লেট ইনগ্রিড জোহ্যানসন ১৯৮৪ সালের ২২শে নভেম্বর নিউ ইয়র্ক সিটির ম্যানহাটন বরায় জন্মগ্রহণ করেন। তার পিতা কার্স্টেন ওলাফ জোহ্যানসন একজন স্থপতি, যিনি ডেনমার্কের কোপেনহেগেনে জন্মগ্রহণ করেছিলেন এবং তার পিতামহ এইনার জোহ্যানসন ছিলেন একজন শিল্পকলার ইতিহাসবেত্তা, চিত্রনাট্যকার এবং চলচ্চিত্র পরিচালক, তার পিতা ছিলেন সুয়েডীয়। স্কার্লেটের মাতা মেলানি স্লোয়ান একজন প্রযোজক, তিনি পোল্যান্ড ও রাশিয়ার আশেকনাজি ইহুদি পরিবারে জন্মগ্রহণ করেছিলেন, যার নামের শেষাংশ ছিল মূলত শ্লামবের্গ। স্কার্লেট নিজেকে ইহুদি বলে দাবী করেন। তার বড় বোন ভানেসাও একজন অভিনেত্রী; তার বড় ভাই আদ্রিয়ান এবং তার যমজ ভাই হান্টার। স্কার্লেটের পিতার প্রথম বিবাহের পক্ষ থেকে তার ক্রিশ্চিয়ান নামে একজন বৈমাত্রেয় বড় ভাই রয়েছেন। তার মার্কিন ও ডেনীয় দ্বৈত নাগরিকত্ব রয়েছে।

তথ্যসূত্র

বহিঃসংযোগ
 
 
 

১৯৮৪-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
২১শ শতাব্দীর মার্কিন গায়িকা
অ্যাটকো রেকর্ডসের শিল্পী
ইহুদি সঙ্গীতশিল্পী
পোলীয় ইহুদি বংশোদ্ভূত ডেনীয় ব্যক্তি
রুশ ইহুদি বংশোদ্ভূত ডেনীয় ব্যক্তি
সুয়েডীয় বংশোদ্ভূত ডেনীয় ব্যক্তি
ডেনীয় বংশোদ্ভূত মার্কিন ব্যক্তি
পোলীয় ইহুদি বংশোদ্ভূত মার্কিন ব্যক্তি
রুশ ইহুদি বংশোদ্ভূত মার্কিন ব্যক্তি
সুয়েডীয় বংশোদ্ভূত মার্কিন ব্যক্তি
নিউ ইয়র্ক শহরের অভিনেত্রী
মার্কিন ইহুদি অভিনেত্রী
মার্কিন কণ্ঠাভিনেত্রী
মার্কিন চলচ্চিত্র অভিনেত্রী
মার্কিন মঞ্চ অভিনেত্রী
মার্কিন শিশু অভিনেত্রী
ম্যানহাটনের ব্যক্তি
লি স্ট্র্যাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী
শ্রেষ্ঠ অভিনেত্রী বিভাগে বাফটা পুরস্কার বিজয়ী
টনি পুরস্কার বিজয়ী
সম্মানসূচক সেজার প্রাপক
স্যাটেলাইট পুরস্কার বিজয়ী
স্যাটার্ন পুরস্কার বিজয়ী
থিয়েটার ওয়ার্ল্ড পুরস্কার বিজয়ী
২১শ শতাব্দীর মার্কিন সঙ্গীতশিল্পী
মার্কিন নারী চলচ্চিত্র প্রযোজক
লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী
নিউইয়র্ক (অঙ্গরাজ্যের) নারী মডেল